یادگار فایەق

یادگار فایەق سەعید (لەدایکبووی ١٩٨٣ لە کەلار، عێراق) مامۆستای زانکۆ، ڕاگەیاندکار و پێشکەشکارێکی تەلەڤیزیۆنیی کوردە.  پێشتر لە کەناڵی کوردستان ٢٤ بەرنامەی تەلەڤیزیۆنی ئامادە و پێشکەش دەکرد و دوای ئامادەکردن و پێشکەشکردنی زیاتر لە ٧٠٠ بەرنامە لە ٢٠٢٢ دەستی لەکار کێشایەوە.پڕۆفایلی یادگار فایەق سەعید، ماڵپەڕی کوردستان ٢٤، ڕۆژی ٢٩ی ئابی ٢٠٢٠ ھێنراوە.

 ژیان 
 سەرەتای ژیان و خوێندن 
یادگار لە ساڵی ١٩٨٣ لە شاری کەلار لەدایک بووە. ھەرچەندە ھیچ کام لە دایک و باوکی خوێندەوارییان نەبووە، بەڵام سوور بوون لەسەر ئەوەی یادگار و برا و خوشکەکانی خوێندن تەواو بکەن. لە پۆلی یەک تا شەشەمی سەرەتاییی لە قوتابخانەکانی لەیلا قاسم، باوەشاسوار و، بێکەس تەواو کردووە، خوێندنی ناوەندیی لە خوێندنگەی پێشکەوتن و ئامادەییشی لە خوێندنگەی شەھید ئارام لە کەلار تەواو کردووە. دواتر بۆ تەواوکردنی زانکۆ، ڕوو دەکاتە شاری سلێمانی و لە بەشی ئینگلیزیی کۆلێژی زمانی زانکۆی سلێمانی، خوێندنی زانکۆیی دەست پێ دەکات و، لەبەرئەوەی ھەر چوار ساڵەکە لە خوێندکارە یەکەمەکانی بەشەکەی دەبێت، بۆیە بڕیار دەدات ماستەریش بخوێنێت.

دوای دەرچوونی لە بەشی زمانی ئینگلیزیم، ڕاستەوخۆ لە کۆلێژی زمان (٢٠٠٧–٢٠٠٨) لە بەشی ئینگلیزیی ئێواران لە زانکۆی سلێمانی وانەی وەرگێڕانی بە خوێندکاران وتووەتەوە و ھەمان ساڵ وانەی زانستی ڕاگەیاندن بە زمانی ئینگلیزی لە پەیمانگەی تەکنیکی، بەشی ڕۆژنامەنووسی وتووەتەوە.

لە ٢٠١٣، بڕوانامەی ماستەری بە پلەی زۆرباشە لە وێژەی ئینگلیزی بەدەست ھێناوە، کە توێژینەوەکەی تایبەت دەبێت بە کارکردن لەسەر چەمکی «دژەپاڵەوان» لە دوو شانۆگەری بە ناوەکانی مردنی دێوەرەیەک (Death of a Salesman) لە نووسینی ئارتەر میڵڵەر لەگەڵ شانۆگەریی ئیمپراتۆر جۆنز (Emperor Jones) لە نووسینی یووجین ئەونیڵ. لە ٢٠١٣، وەکوو مامۆستا لە کۆلێژی پەروەردەی چەمچەماڵ، زانکۆی سلێمانی دادەمەزرێت (کە دواتر ناوەکەی بۆ زانکۆی چەرموو گۆڕدرا) و تا ئێستاش لە بەشی ئینگلیزیی زانکۆکە وەکوو مامۆستا بەردەوامە لە کارکردن.A group of seminar was presented by the teachers of English department on 6th Feb 2019 ، ماڵپەڕی زانکۆی چەرموو، ٧ی شوباتی ٢٠١٩ بڵاوکراوەتەوە.

لە ٢٠١٥، لە زانکۆی چەرموو گرووپی گەورە بیربکەرەوە(Think Big Group)ی دامەزراند و لەو ماوەیە جگە لە دەرکردنی جۆرناڵێکی وەرزی بەناوی Student Voice، چەندین بۆنەیان تایبەت بە ھەفتەی ویلیام شێکسپیر (William Shakespeare Week) ڕێکخستووە. ھەروەھا بۆنەی مافەکانی ژن مافی مرۆڤن کە لە ١٦ ڕۆژی بەرەنگاربوونەوەی تووندوتیژی دژ بە ژنان ڕێکیان خستبوو.ژنانی کوردستان .. ئاستەنگ و پێشڤەچوون، ماڵپەڕی کوردستان ٢٤، ٣٠ی ئابی ٢٠٢٠ ھێنراوە.

 ژیانی ڕاگەیاندن و پیشەیی 
سەرەتای کاری ڕۆژنامەنووسیی یادگار فایەق بۆ ساڵی ٢٠٠١ دەگەڕێتەوە، کە ئەوکات کاری وەرگێڕانی لەنێوان زمانەکانی کوردی، عەرەبی و ئینگلیزی دەست پێ کردووە و بە بابەتی کورت و وەرگێڕان، بەرھەمەکانی لە ڕۆژنامەکانی ئەوکاتە بڵاو کردووەتەوە. لە بەشی ئینگلیزیی زانکۆی سلێمانی، لە ستافی ئامادەکردن و دەرچوواندنی مانگنامەیەک بوو بەناوی دەروازە کە بە زمانەکانی ئینگلیزی – کوردی بڵاو دەکرایەوە.

لە ٢٠٠٧، پەیوەندی بە کەناڵی گەلی کوردستانەوە دەکات، کە سەرەتا وەکوو ھەواڵساز کار دەکات و پاشان دەبێت بە بەرپرسی بەشی وەرگێڕان و زمانەوانیی کەناڵەکە و ماوەیەکیش وەکوو وەرگێڕی ڕاستەوخۆ لە پەیوەندییەکانی کەناڵەکە کاری کردووە. لەنێوان ساڵەکانی ٢٠٠٦ بۆ ٢٠١٠، ژمارەیەک توێژینەوەی بۆ گۆڤاری تێگەیشتنی ڕاستی لە ئەڵمانیا وەرگێڕاوە. ھەروەھا لە ڕۆژنامەکانی کوردستانی نوێ، چاودێر و ڕۆژنامە و وێبگە ئەلکترۆنییەکان زیاتر لە ١٠٠ وتاری لە عەرەبی و ئینگلیزییەوە وەرگێڕاوەتە سەر زمانی کوردی. ماوەیەکی کورت بەرپرسی بەشی پەیوەندییەکان بووە لە سەنتەری ڕاپرسیی کوردستانیی سەر بە کۆمپانیای وشە و لەگەڵ ھەڵوەشاندنەوەی بەشەکە لە کۆمپانیای وشە دەستی لەکار کێشاوەتەوە.

لە ساڵی ٢٠١٠، پەیوەندی دەکات بە کەناڵی ئێن ئاڕ تییەوە، کە سەرەتا وەکوو سەرنووسەری ھەواڵ دەست بە کار دەبێت، پاشان دەبێت بە بەرپرسی بەشی ھەواڵ (نیوزڕووم) و لە نیسانی ٢٠١١، یەکەم بەرنامەی خۆی بەناوی تاوتوێ پێشکەش دەکات. دواتر تا ساڵی ٢٠١٦، وەکوو ئامادەکار، پێشکەشکار و بێژەری ھەواڵ کاری کردووە. جگە لە ژمارەیەکی بەرچاو چاوپێکەوتنی ڕووبەڕوو، ژمارەیەک بەرنامەی جیاوازیشی بۆ کەناڵەکە پێشکەش کردووە لەوانەش: ١٦١ ئەڵقە لە بەرنامەی تاوتوێ، ٥٢ ئەڵقە لە بەرنامەی بەکراوەیی، و ١٢٥ ئەڵقە لە بەرنامەی دووجار بیربکەرەوە.

لە سەرەتای ٢٠١٦، دەستی لە کارکردن لە کەناڵی ئێن ئاڕ تی کێشایەوە.یادگار فایەق دەستی لەکارکێشایەوە، ماڵپەڕی نەتەوە، ٦ی شوباتی ٢٠١٦ بڵاوکراوەتەوە. لە نیسانی ھەمان ساڵدا، وەکوو ئامادەکار و پێشکەشکار لە کەناڵی کوردستان ٢٤ دەست بە کار دەبێت.یادگار فایەق دەبێتە بەشێک لە تیمی کوردستان 24، ماڵپەڕی کوردستان ٢٤، ٢٧ی نیسانی ٢٠١٦ بڵاوکراوەتەوە.یادگار فایەق پەیوەندی بەم کەناڵە ئاسمانیەوە دەکات، ماڵپەڕی سنوورمیدیا، ٢٨ی نیسانی ٢٠١٦ بڵاوکراوەتەوە. لەماوەی کارکردنیشیدا لەو کەناڵە بەرنامەکانی وێنە گەورەکە، باسی ڕۆژیادگار فایەق..ڤیدیۆیی ساتی بوومەلەرزەکەی لەناو پرۆگرامەکەی بڵاوکردەوە، ماڵپەڕی وێستگە، ١٣ی تشرینی دووەمی ٢٠١٧ بڵاوکراوەتەوە. و پاسی یادگارپاسی یادگار، ماڵپەڕی کوردستان ٢٤، ٢٩ی ئابی ٢٠٢٠ ھێنراوە. کاری کردووە و ژمارەیەک بەرنامە و دیبەیتیشی بە زمانەکانی کوردی، عەرەبی، ئینگلیزی و فارسی ئەنجام داوە.UK delegation will monitor Kurdistan referendum process: British MP، بەشی ئینگلیزی ماڵپەڕی کوردستان ٢٤، ١٩ی ئەیلوولی ٢٠١٧ بڵاوکراوەتەوە.Jonathan Randal: After Such Knowledge, America and the Kurds، بەشی ئینگلیزی ماڵپەڕی کوردستان ٢٤، ١٥ی نیسانی ٢٠١٩ بڵاوکراوەتەوە.

لە ئێستادا لەگەڵ پارێزگای سلێمانی ڕێککەوتووە بۆ ئەوەی لە ڕێگەی پۆدکاستی YadiTalk کە یادگار فایەق خاوەندارێتیی دەکات، کەسایەتیی و کەسە ناوبانگەکانی سلێمانی و پاشان کوردستان لەڕێگەی پۆدکاستەکەیەوە بەسەر بکەنەوە و مێژوو و دەستەکەوتەکانیان لەڕێگەی دەنگەوە تۆمار بکەن و پاشان پەخشی بکەنەوە بۆ گشتی.

یادگار فایەق لە ساڵی ٢٠٢٢ەوە بەڕێوەبەری گشتیی بەشی پەیوەندییە گشتییەکان و میدیای South Kurdistan Group کە بە ئێس کەی گروپ ناسراوە و لە شەش کەرتی جیاواز خاوەندارێتیی ١٥ کۆمپانیا دەکات لە سلێمانی و هەولێر و دوبەی. 

 وەرگێڕانەکان بۆ کوردی 
یادگار فایەق کاری وەرگێڕانی بۆ چەند بەرھەمێکی ئەدەبی ئینگلیزی کردووە لەوانە:پڕۆفایلی یادگار فایەق ، گووگڵ سکۆلار، ٢٩ی ئابی ٢٠٢٠ ھێنراوە.
 ڕۆمانی کاتە سەختەکان (Hard Times)، نووسینی چارڵز دیکنز، ٢٠٠٧
 چیڕۆکی دلێر (دڵە ئازاکە)، ٢٠٠٧
 کتێبی Preventing Conflict Over Kurdistan، ھێنری جەی بارکی، ٢٠٠٩.

 سەرچاوەکان 

 بەستەرە دەرەکییەکان 







پۆل:پێشکەشکارە کوردەکان
پۆل:خەڵکی کەلار
پۆل:ڕۆژنامەنووسانی کورد
پۆل:زیندووان
پۆل:لەدایکبووانی ١٩٨٣
پۆل:پێشکەشکارانی پێشووی ئێن ئاڕ تی
پۆل:پێشکەشکارانی پێشووی کوردستان ٢٤